作者:無名氏
標題:沁園春
內容:有鶴東來，鳴而向餘，借篇壽詞。道臨皋亭下，坡仙曾夢，錦宮城裡，清獻常攜。山斗才名，冰霜節操，蘇趙如今重見之。生申旦，正菊花開後，橙子黃時。自從枳棘鸞棲。何尚泛芙蓉綠水池。便來歸西掖，坐看紅藥，也應天祿，書照青藜。顧我雞群，來陪燕賀，且祝千年壽與齊。樽前鶴，乃翩躚起舞，來上瑤卮。